钦定古今图书集成/明伦汇编/氏族典/第341卷 > 刘球
## 钦定古今图书集成/明伦汇编/氏族典/第341卷 > 刘球

按《明外史刘球传》：“球字求乐，安福人。永乐十九年进
士，授礼部主事。胡濙荐侍经筵，改翰林侍讲。正统六
年，王振欲立威边陲，用王骥，征麓川，球抗疏不用。八
年，雷震奉天殿，球应诏上言十事。疏入，下廷议，言球
所奏惟择太常官，宜从修撰董璘，遂乞改官太常，奉
享祀事。初，球言麓川事，振固已衔之。钦天监正彭德”
清者，球乡人也。素为振腹心，倚振势为奸。公卿多趋
谒，球绝不与通。德清恨之，遂摘疏中揽权语谓振曰：
“此指公耳。”振益大怒。会璘疏上，振遂指球同谋，逮下
诏狱，属指挥马顺杀之，球死数年。土木之难，振被杀，
朝士击顺毙之，而德清自《土木》遁还，下狱瘐死。景帝
怜球忠，谥忠愍。球二子，长钺、次釪，皆笃学。钺，广东参
政；釪，云南按察使。